**ชื่อผลงาน : การศึกษาเชิงคุณภาพเกี่ยวกับความเชื่อเรื่องผีปอบกับสาเหตุการเสียชีวิต**

**ในเวลาที่ใกล้เคียงกันของบ้านภูฮัง หมู่ที่ 3 ตำบลดงมูล อำเภอหนองกุงศรี จังหวัดกาฬสินธุ์**

**ชื่อเจ้าของผลงาน :** นางจิรัชญา พลเสนา ตำแหน่ง เจ้าพนักงานสาธารณสุขชำนาญงาน\*

**ผู้นำเสนอผลงาน :** นางจิรัชญา พลเสนา Tel : 064-2266766 E-mail : chirachaya12@hotmail.com

**บทคัดย่อ**

การศึกษาครั้งนี้มีวัตถุประสงค์ เพื่อศึกษา แนวคิดและความเชื่อเรื่องผีปอบกับสาเหตุการเสียชีวิตในเวลาที่ใกล้เคียงกัน 5 ราย รวมถึงการสร้างความเข้าใจในรูปแบบของการเสียชีวิตของเพื่อนบ้าน ของบ้านภูฮัง หมู่ที่ 3 ตำบลดงมูล อำเภอหนองกุงศรี จังหวัดกาฬสินธุ์ ทั้งนี้เพื่อให้ทราบถึงสภาวะปัญหาและผลกระทบที่เกิดจากการมีพฤติกรรมสุขภาพที่ไม่เหมาะสมนำไปสู่การเกิดโรค และเพื่อนำผลที่ได้จากการศึกษาไปสร้างความเข้าใจที่ถูกต้องแก่ประชาชนต่อไป โดยการวิจัยเป็นการสัมภาษณ์เชิงลึก และผู้วิจัยตัดสินใจเลือกผู้ให้สัมภาษณ์จาก บ้านภูฮัง หมู่ที่ 3 ตำบลดงมูล อำเภอหนองกุงศรี จังหวัดกาฬสินธุ์ จำนวน 137 คน (ตัวแทนครัวเรือนละคน) หลังจากเกิดเหตุการณ์มีคนในชุมชนเสียชีวิตเป็นเวลาใกล้เคียงกันทั้ง 5 รายโดยจากผลการสอบสวนโรคพบว่ารายที่ 1 เสียชีวิตด้วยอาการปอดติดเชื้อ ประวัติการเจ็บป่วยมีโรคประจำตัว คือ โรคเบาหวาน โรคความดันโลหิตสูง โรคไตวาย และมะเร็งลำไส้ระยะสุดท้าย รายที่ 2 เสียชีวิตด้วยอาการของโรคStroke มีประวัติการเจ็บป่วย ผู้ป่วยแขนขาอ่อนแรงข้างขวา พูดไม่ได้ อ่อนเพลีย ปวดเมื่อยตามแขนขา อ่อนแรง และดื่มสุราบ่อยครั้ง รายที่ 3 เสียชีวิตด้วยโรคหัวใจขาดเลือดแบบเฉียบพลัน(AMI) มีโรคประจำตัว คือ โรคหัวใจ และโรคความดันโลหิตสูง รายที่ 4 เสียชีวิตด้วยโรคประจำตัว คือ โรคเบาหวาน โรคความดันโลหิตสูง โรคกระดูกพรุน และวัยผู้สูงอายุ รายที่ 5 เสียชีวิตจากอุบัติเหตุ ไม่มีโรคประจำตัว ผู้ให้สัมภาษณ์ส่วนใหญ่แสดงความเห็นว่า การเสียชีวิตแบบนี้ในมีอย่างเดียวที่ทำให้เกิดเหตุการณ์ประหลาดนี้ได้คือผีปอบมากัดกินอวัยวะภายในร่างกาย โดยเฉพาะตับซึ่งเป็นของที่ผีปอบชอบ เลยทำให้ผู้คนล้มตายติดต่อกันในระยะเวลาใกล้เคียงกันเป็นจำนวนมากๆ ถึงแม้ว่าบุคคลเหล่านั้นจะมีโรคร่วมก็ตาม ไม่จำเป็นต้องมาเสียชีวิตในระยะเวลาอันใกล้เคียงกันแบบนี้ และเสียชีวิตแบบกระทันหัน อีกทั้งเหตุการณ์ความเชื่อแบบนี้บรรพบุรุษได้เล่าขานลืบต่อกันมาว่าเป็นผีปอบมาเอาชีวิตพวกเขาเหล่านั้นไป ไม่สามารถพิสูจน์ได้แต่เชื่อว่ามีอยู่จริงเกิดเหตุการณ์ที่เหนือธรรมชาติแบบนี้ขึ้น จึงสร้างความหวาดกลัวให้ประชาชนในชุมชนเป็นอย่างมาก วิธีการแก้ไขคือต้องทำการขับไล่ผีปอบลงหม้อดินไปถ่วงนำให้ออกไปจากชุมชนทำพิธีโดยบุคคลที่ได้รับการยอมรับว่าเป็นหมอผี นักธรรมะที่สามารถขับไล่ผีปอบได้ เพื่อความสบายใจและสังคมเป็นสุขซึ่งหลายๆหมู่บ้านใกล้เคียงที่เคยเกิดเหตุการณ์แบบนี้ขึ้นทำพิธีกรรมขับไล่แบบนี้สามารถทำให้ผู้คนล้มตายน้อยลงหรือเสียชีวิตแบบธรรมชาติไม่ต้องมาเสียชีวิตในระยะเวลาอันใกล้เคียงกันแบบนี้ อย่างไรก็ตามผู้ทำการศึกษาก็ได้ให้ความรู้ในเรื่องของสภาวะสุขภาพและพฤติกรรมของบุคคลที่เสียชีวิตเพื่อสร้างความเข้าใจที่ถูกต้องและลดความกังวลในการใช้ชีวิต

คำสำคัญ : ความเชื่อ, ผีปอบ